CELEX: 62015CA0488
Language: et
Date: 2017-04-05 00:00:00
Title: Kohtuasi C-488/15: Euroopa Kohtu (kolmas koda) 5. aprilli 2017. aasta otsus – Euroopa Komisjon versus Bulgaaria Vabariik (Liikmesriigi kohustuste rikkumine — Keskkond — Direktiiv 2008/50/EÜ — Välisõhu kvaliteet — Artikli 13 lõige 1 — XI lisa — PM10 sisalduse 24tunnine ja aastane piirtase — Piirtasemete süstemaatiline ja pidev ületamine — Artikkel 22 — Teatavale piirtasemele vastavuse saavutamise tähtaja pikendamine — Kohaldamise tingimused — Artikli 23 lõige 1 — Õhukvaliteedi kavad — „Võimalikult lühike“ ületamise ajavahemik — Asjakohased meetmed — Hinnanguelemendid)

29.5.2017   
            
            
               ET
            
            
               Euroopa Liidu Teataja
            
            
               C 168/11
            
         Euroopa Kohtu (kolmas koda) 5. aprilli 2017. aasta otsus – Euroopa Komisjon versus Bulgaaria Vabariik
   (Kohtuasi C-488/15) (1)
   
   ((Liikmesriigi kohustuste rikkumine - Keskkond - Direktiiv 2008/50/EÜ - Välisõhu kvaliteet - Artikli 13 lõige 1 - XI lisa - PM10 sisalduse 24tunnine ja aastane piirtase - Piirtasemete süstemaatiline ja pidev ületamine - Artikkel 22 - Teatavale piirtasemele vastavuse saavutamise tähtaja pikendamine - Kohaldamise tingimused - Artikli 23 lõige 1 - Õhukvaliteedi kavad - „Võimalikult lühike“ ületamise ajavahemik - Asjakohased meetmed - Hinnanguelemendid))
   (2017/C 168/12)
   Kohtumenetluse keel: bulgaaria
   
      Pooled
   
   
      Hageja: Euroopa Komisjon (esindajad: E. Kružíková, S. Petrova, P. Mihaylova ja E. Manhaeve)
   
      Kostja: Bulgaaria Vabariik (esindajad: E. Petranova ja M. Georgieva)
   
      Kostjate toetuseks menetlusse astuja: Poola Vabariik (esindajad: A. Gawłowska, B. Majczyna ja D. Krawczyk)
   
      Resolutsioon
   
   
               1.
            
            
               Kuna Bulgaaria Vabariik:
               
                           —
                        
                        
                           on alates 2007. aastast kuni 2014. aasta lõpuni süstemaatiliselt ja pidevalt ületanud PM10 sisalduse 24tunnist ja aastast piirtaset järgmistes piirkondades ja linnastutes: BG0001 AG Sofia linnastu, BG0002 AG Plovdivi linnastu, BG0004 Põhja-Bulgaaria, BG0005 Edela-Bulgaaria ja BG0006 Kagu-Bulgaaria;
                        
                     
                           —
                        
                        
                           on alates 2007. aastast kuni 2014. aasta lõpuni süstemaatiliselt ja pidevalt ületanud PM10 24tunnist piirtaset ning aastatel 2007, 2008 ja 2010-2014 (kaasa arvatud) aastast piirtaset BG0003 AG Varna linnastus,
                           siis on Bulgaaria Vabariik rikkunud Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta artikli 13 lõikest 1 koostoimes XI lisaga tulenevaid kohustusi, ning
                        
                     
                           —
                        
                        
                           kuna PM10 sisalduse 24tunnist ja aastast piirtaset ületatakse endiselt kõigis ülalnimetatud piirkondades ja linnastutes, siis on Bulgaaria Vabariik rikkunud selle direktiivi artikli 23 lõike 1 teisest lõigust tulenevaid kohustusi ja eelkõige kohustust tagada, et piirtasemete ületamise ajavahemik oleks võimalikult lühike, mis puudutab ajavahemikku alates 11. juunist 2010 kuni 2014. aasta lõpuni.
                        
                     
         
               2.
            
            
               Jätta Bulgaaria Vabariigi kohtukulud tema enda kanda ja mõista temalt välja Euroopa Komisjoni kohtukulud.
            
         
               3.
            
            
               Jätta Poola Vabariigi kohtukulud tema enda kanda.
            
         
      (1)  ELT C 389, 23.11.2015.